**23/PES-187**

Nafarroako Gorteetako kide eta Unión del Pueblo Navarro talde parlamentarioari atxikitako Ana Elizalde Urmeneta andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Garapen Ekonomiko eta Enpresarialeko kontseilariaren maiatzaren 13ko 17/2020 Foru Aginduak ezartzen du langile autonomoei laguntzak emateko prozedura, koronabirusaren (COVID-19) osasun krisiak eragindako inpaktuari aurre egiteko premiazko neurriak onesten dituen apirilaren 15eko 3/2020 Foru Dekretuan araututakoa betez.

Foru agindu horretan oinarrituta, langile autonomo laguntzaileek laguntza horiek eskatu zituzten, eta eman egin zitzaizkien. Halere, orain dela gutxi, Nafarroako Gobernua laguntza horiek itzultzeko eskatzen ari zaie, deialdian ezarritako baldintzak betetzen ez dituztelakoan.

Hori dela-eta, honako hau jakin nahi dugu:

- Deialdian oinarrituta eskatutako eta emandako laguntza-kopurua.

- Langile autonomo laguntzailearen figuraren arabera aurkeztutako eta onartutako eskabideen kopurua.

- Itzultzea eskatutako eskabideen kopurua, langile autonomo laguntzaileen kasuan, bai eta itzultzeko eskaria egiteko arrazoiak ere.

Iruñean, 2023ko azaroaren 2an

Foru parlamentaria: Ana Elizalde Urmeneta